open-index/open-wikipedia-markdown huggingface dataset:
Dmitri Tsvetkov (suunnistaja)

**Dmitri Tsvetkov** (; 10. syyskuuta 1983) on venäläinen suunnistuksen maailman- ja Euroopan-mestari. Hän asuu Pietarissa ja edusti kaudella 2010 pirkanmaalaista Ikaalisten Nousevaa-Voimaa. Aiemmilla kausilla Tsvetkov on edustanut suomalaista Angelniemen Ankkuria ja ruotsalaista OK Tisarenia.

Nuorten sarjassa Tsvetkov voitti MM-kultaa pitkällä matkalla ja viestissä Virossa 2003. Aikuisten sarjassa hän voitti pitkän matkan ja viestin Euroopan-mestaruuden Latviassa 2008 sekä viestin maailmanmestaruuden Norjassa 2010 ja Suomessa 2013. Vuosina 2008 ja 2009 hän sai viestissä MM-hopeaa.

## Arvokisasijoitukset
### MM-kilpailut
*2008 43. keskimatkalla, 16. pitkällä matkalla ja hopeaa viestissä
*2009 5. pitkällä matkalla ja hopeaa viestissä
*2010 20. sprintissä, 10. pitkällä matkalla ja kultaa viestissä
*2011 12. pitkällä matkalla ja 5. viestissä
*2012 7. pitkällä matkalla, hylättiin viestissä
*2013 neljäs pitkällä matkalla ja kultaa viestissä

### EM-kilpailut
*2008 24. keskimatkalla, kultaa pitkällä matkalla ja kultaa viestissä

### Nuorten MM-kilpailut
*2002 12. keskimatkalla
*2003 33. keskimatkalla, kultaa pitkällä matkalla ja kultaa viestissä

### Maailmancup
*2005 75. kokonaispisteissä
*2008 15. kokonaispisteissä; osakilpailuvoitto Latvian pitkällä matkalla

## Lähteet
*Dmitri Tsvetkovin profiili World of O Runners-sivustolla  

### Viitteet
Imperian maakunta

**Imperian maakunta** () on maakunta Ligurian alueella Italiassa.

Imperian maakunnan pinta-ala on 1&nbsp;156&nbsp;km2 ja asukasluku noin 213&nbsp;000. Maakunta muodostuu 67 kunnasta, ja sen pääkaupunki on Imperia.

Imperian maakunta sijaitsee Italian luoteisosassa, Alppien ja Välimeren välissä, Ranskan vastaisella rajalla. Italian Rivieran tunnetut lomakohteet Sanremo, Bordighera ja Ospedaletti sijaitsevat Imperian maakunnassa.

## Lähteet

## Aiheesta muualla

*Virallinen sivusto 
*Matkailusivusto
Kristiina Ronimus

**Leena-Kristiina Ronimus** (24. tammikuuta 1952 Pori – 16. lokakuuta 2024 Pori) oli suomalainen säveltäjä, sovittaja ja laulaja, joka aloitti esiintyjäuransa Frederikin ja kumppaneiden ”Lippa vinossa” -revyyssä. Ronimus esiintyi myös laulavana lapsimannekiinina Sammy Babitzinin kiertueella.

Ronimus harrasti musiikkia jo lapsena. Suuren musiikkikaupan omistanut isä opetti hänelle muun muassa pianon ja viulun soittoa. 10-vuotiaana Ronimus alkoi opetella kitaransoittoa ja 13-vuotiaana hän voitti nuorten laulukilpailun. Ensimmäinen oma levytys oli vuonna 1978 Satsanga-levy-yhtiön *Humppatytöt*, jossa hän lauloi nimellä Leena-Kristiina yhdessä Raija Ruuskan kanssa.

1990-luvulla Ronimus aloitti säveltämisen. Hän sävelsi kappaleita muun muassa Reijo Taipaleelle ja Katri Helenalle. Muita artisteja joille Ronimus sävelsi ovat Arja Koriseva, Paula Koivuniemi, Eila Pienimäki, Kike Elomaa, Eija-Sinikka, Eino Grön, Isto Hiltunen, Anita Hirvonen, Jasmine, Matti Korkiala, Heidi Kyrö, Tarja Lunnas, Kaija Pohjola, Sebastian Ahlgren, Kirsi Kirstua, Teuvo Oinas, Tiina Räsänen, Tulipunaruusut, Arja Havakka ja Souvarit.

Ronimus kuoli 72-vuotiaana lokakuussa 2024.

## Diskografia
* *Kristiina Ronimus* (1994)
### Säveltäjänä
Ronimus sävelsi yli 200 kappaletta muun muassa seuraavat:
* Teuvo Oinas: "Elämältä maistuu tää"
* Eino Grön: "Elämän aallot heittää" 
* Kike Elomaa: "En jätä sua milloinkaan"
* Tiina Räsänen: "Ennen yksin odotin"
* Tulipunaruusut: "Istun alla omenapuun"
* Arja Havakka: "Kaksi valkeata laivaa"
* Reijo Taipale: "Ruusujen aika" 
* Reijo Taipale: "Kuun kyyneleet"
* Katri Helena: "Saaret" 
* Souvarit: "Tanssi kanssain" 

## Lähteet

## Aiheesta muualla
* 
* 
*
Kogelo

**Kogelo** on kenialainen kylä, joka on saanut kansainvälistä julkisuutta Yhdysvaltain presidentin Barack Obaman isän Barack Obama vanhemman kotipaikkana.

Kogelo sijaitsee Siayan piirikunnassa Nyanzan maakunnassa. Se sijaitsee 60 kilometriä Kisumusta länsiluoteeseen. Kylässä on 3&nbsp;648 asukasta.

## Lähteet
Satumaan sarja

**Satumaan sarja** oli kustannusliike Valistuksen vuosina 1954–1963 julkaisema kirjasarja, jossa ilmestyi kaikkiaan 14 lähinnä 5–10-vuotiaille lapsille tarkoitettua satukirjaa. Teokset painettiin Helsingissä Valistuksen omassa kirjapainossa.

## Satumaan sarjan kirjat
# Hellin Tynell: *Tonttu Pumpernikkeli*. 1954.
# Saara Heino: *Lasisydäminen prinsessa*. 1954.
# Aulis Nopsanen: *Haltiavuoren tonttu*. 1954.
# Ulla Attila-Hämäläinen: *Satumylly*. 1955.
# Usko Kemppi: *Seikkailu satumetsässä*. 1955.
# Inkeri Heininen: *Taikaympyrä*. 1955.
# Ester Ahokainen: *Kulkuskannukset*. 1956.
# Jorma Mäenpää: *Tonttupoikain Afrikanmatka*. 1956.
# Kaarina Puustinen: *Piparkakkukuningas*. 1957.
# Kerttu Hämeranta: *Ihmeellinen jakkara*. 1957.
# Hellin Tynell: *Rohkeuskeinu*. 1957.
# Ulla Attila-Hämäläinen: *Uipari Puiperon sadut*. 1958.
# Saara Heino: *Limonaatikaivo*. 1958.
# Ester Ahokainen: *Naperon napakymppi*. 1963.
Baptiste Rollier

**Baptiste Rollier** (27. syyskuuta 1982) on sveitsiläinen suunnistuksen maailman- ja Euroopan-mestari. Seuratasolla hän on edustanut muun muassa norjalaista Kristiansand OK:ta sekä suomalaisia Vehkalahden Veikkoja ja vuodesta 2016 Kalevan Rastia.

Rollier on voittanut arvokisamitaleja viesteissä. Avoimissa PM-kisoissa 2007 hän kuului kultaa voittaneeseen Sveitsin joukkueeseen, ja vuonna 2008 hän saavutti viestissä EM-hopeaa ja MM-pronssia. Miskolcin MM-kilpailuissa 2009 hän voitti viestissä kultaa yhdessä Daniel Hubmannin ja Matthias Merzin kanssa. Samana vuonna hän sai avoimissa PM-kisoissa viestihopeaa. Jeseníkin EM-kilpailuissa 2016 hän voitti kultaa viestijoukkueessa, johon kuuluivat myös Martin Hubmann ja Florian Howald. Henkilökohtaisilla matkoilla Rollier on parhaimmillaan sijoittunut MM-kilpailuissa neljänneksi pitkällä matkalla Savoiessa 2011 ja keskimatkalla Trentinossa 2014 sekä EM-kilpailuissa viidenneksi pitkällä matkalla Jeseníkissä 2016.

Rollier on voittanut Jukolan viestin kolmesti: vuonna 2006 Vehkalahden Veikkojen joukkueessa sekä vuosina 2009 ja 2015 Kristiansand OK:n joukkueessa. Maailmancupin kokonaiskilpailussa hän sijoittui viidenneksi kaudella 2008 ja uransa ainoan maailmancupin osakilpailuvoiton hän saavutti vuonna 2014 Espanjassa.

## Arvokisasijoitukset

### MM-kilpailut
* 2007 11:s pitkällä matkalla
* 2008 pronssia viestissä ja 12:s keskimatkalla
* 2009 kultaa viestissä ja kymmenes pitkällä matkalla
* 2011 neljäs pitkällä matkalla ja kymmenes keskimatkalla
* 2012 hylättiin keskimatkalla
* 2013 30:s pitkällä matkalla
* 2014 neljäs keskimatkalla ja seitsemäs pitkällä matkalla
* 2016: 15:s pitkällä matkalla

### EM-kilpailut
* 2006 23:s pitkällä matkalla ja 35:s sprintissä
* 2008 hopeaa viestissä, kuudes pitkällä matkalla ja 13:s keskimatkalla
* 2010 13:s pitkällä matkalla ja 24:s keskimatkalla
* 2012 42:s keskimatkalla
* 2014 neljäs viestissä, kahdeksas keskimatkalla ja 11:s pitkällä matkalla
* 2016 kultaa viestissä, viides pitkällä matkalla ja 11:s keskimatkalla

### Avoimet PM-kilpailut
* 2007 kultaa viestissä, viides pitkällä matkalla, 18:s sprintissä ja 20:s keskimatkalla
* 2009 hopeaa viestissä, 15:s pitkällä matkalla, 27:s sprintissä ja 54:s keskimatkalla

### Nuorten MM-kilpailut
* 2000 43:s pitkällä matkalla ja 45:s keskimatkalla
* 2002 20:s keskimatkalla ja 42:s pitkällä matkalla

### Maailmancup
* 2006 37:s kokonaispisteissä
* 2007 22:s kokonaispisteissä
* 2008 viides kokonaispisteissä
* 2009 14:s kokonaispisteissä
* 2010 14:s kokonaispisteissä
* 2011 18:s kokonaispisteissä
* 2012 48:s kokonaispisteissä
* 2013 37:s kokonaispisteissä
* 2014 12:s kokonaispisteissä, yksi osakilpailuvoitto
* 2015 17:s kokonaispisteissä
* 2016 17:s kokonaispisteissä

## Lähteet
* Baptiste Rollierin profiili World of O Runners-sivustolla 

### Viitteet
Tapani Länsiö

**Kari Tapani Länsiö** (s. 22. lokakuuta 1953 Helsinki) on suomalainen säveltäjä, lehtori ja kuoronjohtaja. Hän on toiminut Sibelius-Akatemian opettajana vuodesta 1980 ja lehtorina vuodesta 1994.

Länsiö johti Polyteknikkojen Kuoroa vuosina 1985–2004, Musiikkitalon Kuoroa 2011–2017 ja on johtanut Otaniemen kaiku -kuoroa vuodesta 2002. Hän on johtanut myös Kalevan Laulajia. Hän on Jyväskylä Sinfonian nimikkosäveltäjä.

Vuosina 1987–1999 Länsiö oli *[[Helsingin Sanomat|Helsingin Sanomien]]* musiikkikriitikko. Hän on tehnyt myös monia radio-ohjelmia. Hänen poikansa Jaani Länsiö on musiikkitoimittaja.

## Lähteet

## Kirjallisuutta
* 

## Aiheesta muualla
*
Rauhaluoma

**Rauhaluoma** on Hyypässä Kauhajoella virtaava luoma. Luoma saa alkunsa Uitonnevalta, joka sijaitsee Ylimysjärven länsipuolella. Rauhaluoma laskee Hyypänmäen kohdalla Kauhajokeen eli Hyypänjokeen. Rauhaluoma on Kauhajoen merkittävin sivu-uoma ja tärkeä pienvesi. Rauhaluomassa on suuri taimenkanta, ja se lukeutuu taimenten tärkeimpiin lisääntymisalueisiin. Luoma on kalataloudellisesti merkittävä, sillä siinä on varsin pitkiä virtajaksoja. Luoma perattiin taannoin, mutta se on silti nykyisin lähes luonnontilassa. Rauhaluoman keskivaiheilla on reheviä ranta-alueita, joissa elää tärkeitä kasvi- ja eläinlajeja. Luoman alajuoksulla on jokivarsiniittyä.

Rauhaluoma on muinaisen Hämeenmetsän pohjoisraja. Luoman pohjoispuolella oli aikoinaan kyröläis–ilmajokelaisten eränautinta-alue ja eteläpuolella hämeenkyröläisten valtaama Rauhahyyppä-niminen alue. Nimi ”hyyppä” on ehkä Kauhajoellakin merkinnyt eränautinnan kannalta tärkeää maastokohdetta (”pieni, korkea kukkula”). Siitä nimi on laajentunut tarkoittamaan raja-aluetta. Nimi Rauhahyyppä sekä alueen laajuus vahvistavat käsitystä Rauhaluomasta pohjankyröläisten muinaisena eränautinta-alueen rajana Kyrönjoen yläjuoksulla eli nykyisen Kauhajoen eteläosassa. Pienikokoinen Rauhaluoma merkittiin 1600-luvulla karttoihin mahdollisesti muinaisen merkityksensä ansiosta. Kauhajoen suurempia ja merkittävämpiä sivuhaaroja ei samoissa kartoissa edes mainittu.

## Sivuhaarat

Rauhaluomaan laskevat sivuhaarat Terävänoja ja Nikonoja ovat myös merkittäviä pienvesiä. Terävänoja laskee Vatajanrämäkällä Rauhaluomaan. Oja on perattu luultavasti aikoinaan, minkä vuoksi sen rantaluonto ei ole merkittävää. Terävänoja on leveydeltään alle metrin, mutta se kelpaa taimenten lisääntymisalueeksi kivikkoisuutensa ansiosta. Terävänojan virtaama on melko vähäistä. Nikonojassakin on heikko taimenkanta.

## Lähteet
Kääretorttu

**Kääretorttu** on rullalle kieritetty leivonnainen. Paistettu taikinalevy ja sen päälle levitetty täyte kieritetään rullaksi ja leikataan poikittaissuuntaan siivuiksi ennen tarjolle asettamista. Taikina on useimmiten perunajauhoilla sitkostettu sokerikakkutaikina. Täytteitä on monia erilaisia, koostuen tyypillisesti marjoista, hedelmistä tai hilloista sekä kermavaahdosta, mascarponesta, rahkasta tai kreemistä. Kaakaopohjaan tehtyä voikreemillä täytettyä kääretorttua kutsutaan **unelmatortuksi**. Kääretorttu viimeistellään joko koristelemalla kakun tapaan tai yksinkertaisesti sirottelemalla kidesokerilla.

## Historia
Kääretortuilla ei ole selkeää yhtenäistä historiaa, mutta eri maissa on erityyppisiä kääretorttuja. Amerikassa on *jelly roll*, briteillä *Swiss roll,* Ranskassa *biscuit roulé* ja Espanjassa *brazo de gitano*.

## Variaatioita
Kääretortun käyttötapa, joka liittyy historiallisiin henkilöihin, on Charlotte russe eli Charlotte venäläiseen tapaan. Tällöin käytetään pyöreää vuokaa, joka vuorataan sokerikakkusormilla, kakkuviipaleilla tai kääretorttuviipaleilla. Itse sisältö on vanukastyyppistä. Tämän kehitti ranskalainen keittiömestari Antonin Carême Venäjän keisarin Aleksanteri I:n kunniaksi.

## Lähteet
Kristuksen "myöhempien aikojen pyhien" kirkko

**Kristuksen "myöhempien aikojen pyhien" kirkko** (engl. *The Church of Christ: "Of Latter Day Saints"*), aiemmin tunnettu nimillä **Kristuksen myöhempien aikojen pyhien kirkko:merkit ja ihmeet** (*The Church of Christ of Latter Day Saints: Signs and Wonders*) tai **Jeesuksen Kristuksen pyhä kataarikirkko** (*The Holy Cathar Church of Jesus Christ*) on myöhempien aikojen pyhien liikkeeseen kuuluva yhteisö. Kirkon perustaja Abinadi Smith kertoi vuonna 2007 enkeli Johannes kastajan ilmestyneen hänelle ja luovuttaneen hänelle maan päältä välillä kadonneet pappeuden avaimet. Samalla Johannes kastaja asetti  hänet myös kirkon apostoliksi ja vanhimmaksi sekä koko kirkon profeetaksi. 

Kirkkoa johtaa nykyään Dan Smith. Sen päämaja on Indianapoliksessa Indianassa. Kirkko luonnehtii itseään fundamentalistiseksi ja karismaattiseksi sekä Joseph Smithin hengelliseen perintöön nojaavaksi. Kirkon opetuksiin kuuluu muiden muassa: 

* Moniavioisuus, mikäli "Jumala sallii sen ilmoituksessa".
* Homoseksuaalisuus on rikos Jumalaa vastaan, mikäli sen harjoittavat eivät ole solmineet iankaikkista liittoa keskenään 
* Kirkolla on käytössään oma versio Oppi ja liitot -teoksesta, sitä pidetään inspiroituna opetuksena, mutta ei pyhänä kirjoituksena 
* Käärmeiden käsittely uskonnollisissa seremonioissa hyväksytään periaatteessa, mutta sitä ei tule noudattaa, ennen kuin "Herran huone" on rakennettu 
* Suljettu ehtoollisyhteys
* Lauantain pyhittäminen sapattina
* Kasteikä 18 vuotta
* Sekä miehet että naiset voivat toimia pappeudessa
Närpiön vaakuna

**Närpiön kaupungin vaakuna** on saanut aiheensa vanhoista pitäjänsineteistä. Vaakunan vesilehvä on tyylitelty vanhimman vuodelta 1606 peräisin olevan sinetin tunnuskuvasta, sydämestä. Se kuvastaa kunnan sijaintia Pohjanlahden rannikolla. Siivet edustavat 1800–luvulta peräisin olevaa nuorempaa sinettiä, jonka aiheena on kolme vesilintua.

Vaakunan on suunnitellut Gustaf von Numers, ja se vahvistettiin käyttöön 4. elokuuta 1955. Vaakunan selitys on ”punaisessa kentässä kaateinen, kultainen vesilehvä, jolla on hopeasiivet”. 
Tiedosto:Närpiön pitäjäsinetti.jpg|Väinö Wallinin piirros Närpiön pitäjän vuoden 1606 sinetistä vuodelta 1896.
Tiedosto:Närpiön pitäjäsinetti 2.jpg|Närpiön pitäjän 1800-luvulta käytössä ollut sinetti.


## Lähteet
*
Elimäen yläaste

**Elimäen yläkoulu** oli kouvolalainen Elimäen kirkonkylässä toiminut peruskoulun yläaste. Samassa rakennuksessa toimi Elimäen lukio. Koulussa oli noin 360 oppilasta luokilla 7–9. 

Elimäen yläaste ja Kartanokoulun ala-aste yhdistettiin Elimäen yhtenäiskouluksi elokuussa 2016.

Koulussa oli mahdollisuus opiskella ns. Heureka-luokalla, jolla opiskeltiin tavallista enemmän englantia, maantietoa, biologiaa, matematiikkaa, kemiaa ja fysiikkaa. Jaksoittain vaihtuvat lisätunnit oli sijoitettu yhdelle valinnaisaineiden tuntipaikoista 8.–9. luokkien ajaksi. Näin ollen heurekaluokkalainen sai valita vähemmän vapaaehtoisia aineita. 

Yläasteen rehtorina toimi Piia Kesonen.

## Lähteet
Kartanokoulu

**Kartanokoulu** oli Kouvolassa, Elimäen kirkonkylällä sijainnut koulu, joka antoi opetusta 1.−6. luokkien oppilaille. Koulussa oli kuusi normaaliluokkaa ja kolme yhtenäisluokkaa sekä pienryhmä.

Kartanokoulu ja Elimäen yläaste yhdistettiin hallinnollisesti syksyllä 2016. Uuden koulun nimi on Elimäen yhtenäiskoulu.

## Lähteet
Bruno Lähteenmäki

**Ari Juhani ”Bruno” Lähteenmäki** (s. 1966) on suomalainen muusikko, ääninäyttelijä ja Uptempo Oy:n toimitusjohtaja.

Lähteenmäki on ohjannut Winx-klubin osien 1–10 ja Kauhulan koulun osien 1–2 suomenkielisten versioiden ääninäyttelyn. 

## Ääniroolit

## Lähteet

## Aiheesta muualla
* Bruno Lähteenmäki Voice Chasersissa  
* Uptempo Oy:n kotisivut
Laurent Brochard

**Laurent Brochard** (s. 26. maaliskuuta 1968 Le Mans) on entinen ranskalainen maantiepyöräilijä. Hän kilpaili ammattilaisena vuosina 1992–2007.

Brochard voitti maantieajon maailmanmestaruuden San Sebastiánissa 1997. Kilpailun kuusi parasta pyöräilijää sai saman ajan. Hän voitti samana vuonna myös Ranskan ympäriajon 9. etapin.

Brochard oli mukana tallinsa Festinan dopingsotkussa vuoden 1998 Ranskan ympäriajossa. Hän sai puolen vuoden kilpailukiellon lokakuusta 1998 huhtikuulle 1999.

## Saavutuksia

;1992
:Välimeren ajo, etapin 3 voitto  
;1993
:Välimeren ajo, etapin 2 voitto 
:Pariisi–Nizza, kokonaiskilpailussa kuudes
;1994
:Tour du Haut-Var, voitto
:Regio Tour, kokonaiskilpailun ja etapin 5 voitto
:Dunkerquen neljän päivän ajo, mäkikilpailun voitto
:Circuit de la Sarthe, etapin 3 voitto
;1995
:Tour du Limousin, mäkikilpailun voitto
;1996
:Tour du Limousin, kokonaiskilpailun sekä etappien 1 ja 2 voitto
:Pariisi–Nizza, kokonaiskilpailussa viides, mäkikilpailun voitto
:Grand Prix du Midi Libre, kokonaiskilpailussa toinen
:GP Ouest-France, toinen
:Flanderin ympäriajo, seitsemäs
:Olympialaiset, maantieajossa 17.
:Ranskan ympäriajo, kokonaiskilpailussa 18.
;1997
:Maantiepyöräilyn MM-kilpailut, maantiejossa kultaa
:Ranskan ympäriajo, etapin 9 voitto
:Grand Prix du Midi Libre, etappien 3, 5 ja 6 voitto
:Espanjan ympäriajo, kokonaiskilpailussa 19., etapilla 18 toinen
;1998
:Grand Prix du Midi Libre, kokonaiskilpailussa kolmas, etapin 6 voitto
;1999
:Espanjan ympäriajo, etapin 9 voitto
;2000
:Pariisi–Bourges, voitto
:Route Adélie, voitto
:Pariisi–Nizza, kokonaiskilpailussa toinen, pistekilpailun ja etapin 1 (aika-ajo) voitto
:Critérium International, etapin 3 (aika-ajo) voitto
:Espanjan ympäriajo, etapilla 19 kolmas
;2001
:Pariisi–Camembert, voitto
:Grand Prix de Villers Cotterêts, voitto
:Circuit de la Sarthe, sprinttikilpailun ja etapin 1 voitto
;2002
:Puolan ympäriajo, kokonaiskilpailun ja etapin 7 voitto
:Regio Tour, kokonaiskilpailun ja etapin 4 voitto
:Grand Prix du Midi Libre, etapin 4 voitto
:Dunkerquen neljän päivän ajo, kokonaiskilpailussa kolmas
;2003
:Critérium International, kokonais- ja pistekilpailun sekä etapin 2 voitto
:Pariisi–Camembert, voitto
:Pariisi–Nizza, pistekilpailun voitto
:Vuelta a Castilla y León, *metas volantes* -kilpailun ja etapin 5 voitto
:Välimeren ajo, kokonaiskilpailussa toinen
:Dunkerquen neljän päivän ajo, kokonaiskilpailussa kolmas
:Tanskan ympäriajo, kokonaiskilpailussa kolmas
;2004
:Étoile de Bessèges, kokonaiskilpailun ja etapin 4 voitto
:Circuit de la Sarthe, etapin 3 voitto
:Dunkerquen neljän päivän ajo, kokonaiskilpailussa toinen
;2005
:Pariisi–Camembert, voitto
:Tirreno–Adriatico, kokonaiskilpailussa viides
;2007
:Tour de Romandie, mäkikilpailun voitto
:Tour Down Under, pistekilpailun voitto
:Luxemburgin ympäriajo, kokonaiskilpailussa toinen, etapin 2 voitto

## Lähteet
*Esittely www.cyclingarchives.com-sivustolla 
*Saavutukset www.trap-friis.dk-sivustolla 

### Viitteet
Elimäen lukio

**Elimäen lukio** oli Kouvolassa, Elimäen kirkonkylällä sijainnut lukio. Pienehkössä lukiossa opiskeli noin 140 oppilasta. Lukio toimi samassa rakennuksessa Elimäen yläkoulun kanssa.
Lukion viimeisenä rehtorina toimi Tero Hinkkanen.

Kouvolan kaupunki lakkautti Elimäen lukion vuonna 2021 yhdessä Valkealan lukion kanssa. Vuonna 2020 lukioon ei otettu enää uusia opiskelijoita, vaan tällöin lukion aloittaneet menivät joko Kouvolan yhteislyseoon tai Kuusankosken lukioon.

## Lähteet

## Aiheesta muualla
*Elimäen lukio
Lillasyster

**Lillasyster** oli vuonna 2006 perustettu ruotsalainen punk/rock-yhtye. Sen tunnetuin kappale Suomessa on lokakuussa 2007 julkaistu cover -versio Rihannan kappaleesta *Umbrella*. Yhtye lopetti toimintansa 2024.

## Historia
Lillasyster oli alun perin vuonna 2004 *Rallypack*-niminen bändi, mutta muutti muotonsa ja kokoonpanonsa nykyiseksi *Lillasysteriksi* hyvin nopeasti. Alkuperäisessä *Rallypack*-kokoonpanossa kitaristi Flövik soitti selloa, ja laulukieli oli englanti; miehitys oli kuitenkin sama. Laulukielen vaihtuessa ruotsiksi laulaja Westerstrand valitsi nimeksi *Lillasyster* (suomeksi *pikkusisko*), koska hän "yritti keksiä mikä voisi olla Ruotsin kielen harmittomin sana", sarkastiseksi vastapainoksi paatoksellisuudelle ja uholle joita hän aisti samankaltaisten yhtyeiden nimissä.

Lillasyster julkaisi debyyttialbuminsa *Hjärndöd Musik för en Hjärndöd Generation* toukokuussa 2007. Yhtye julkaisi albuminsa *Det Här är inte Musik det Här är Kärlek* toukokuussa 2009; albumin päätöskappale on nimeltään *Finland*. Toistaiseksi viimeisimmän studioalbuminsa *3* yhtye julkaisi tammikuussa 2012.

Laulaja Martin Westerstrand ja basisti Daniel Cordero soittivat aikaisemmin yhtyeessä LOK. *Lillasyster* soittaakin usein LOK-yhtyeen kappaleita esiintyessään. Marraskuussa 2010 basisti Cordero ilmoitti yhtyeen Facebook-sivustolla jäävänsä pois yhtyeestä. Syyksi hän ilmoitti halunsa viettää enemmän aikaa perheensä kanssa. Cordero ja Westerstrand ovat soittaneet samoissa yhtyeissä vuodesta 1994. Yhtyeen esiintyminen Göteborgissa 11. joulukuuta 2010 jäi Corderon viimeiseksi. Hänen tilalleen yhtye pestasi basistin *Andy Oh My God* (oikealta nimeltään *Andreas Bladini*).

Vuonna 2013 yhtye julkaisi cover-version Kate Perryn kappaleesta Roar. Voitot singlestä luovutettiin syöpätutkimuksen tukemiseksi.

Vuonna 2024 yhtye julkaisi viimeisen levynsä *Tack och Förlåt* (suomeksi *Kiitos ja Anteeksi*), ja aloittivat jäähyväiskiertueensa.

## Jäsenet
*Martin Westerstrand (myös Martin Westerstrand Skans) – laulu
*Max Flövik – kitara
*Ian-Paolo Lira – rummut
* Andy Oh My God (Andreas Bladini) – basso
### Entiset jäsenet
*Daniel Cordero – basso

## Diskografia
### Albumit

### Singlet

## Lähteet
*Lehtiartikkeli Lillasysteristä huhtikuun 30, 2007   

## Aiheesta muualla
*Kotisivut 
*
*Lillasyster fanisivusto
Waterloon silta

**Waterloon silta** () on Thamesin yli kulkeva tie- ja jalankulkusilta Lontoossa. Alkuperäisen sillan suunnitteli John Rennie 1809–1810. Se avattiin käyttöön 17. kesäkuuta 1817.

## Sillan historia

Vuosia kestäneiden rakennustöiden aikana graniittisiltaa kutsuttiin nimellä *Strand Bridge* sen rakentaneen siltayhtiön mukaan, mutta avajaisissa se nimettiin Waterloon taistelun muistoksi. Waterloon silta oli alkuun yksityinen tullisilta, jonka käyttäjiltä perittiin maksu. Kansallistamisen yhteydessä vuonna 1878 siltamaksu poistettiin. Sillan rakenne todettiin kuitenkin ongelmalliseksi ja epävarmaksi. Vuonna 1920 se päätettiin purkaa ja korvata uudella sillalla, joka avattiin osittain käyttöön sotavuonna 1942. Vielä keskeneräinen silta oli ainoa Thamesin silloista, johon Saksan ilmavoimien Luftwaffen pommikoneet osuivat lukuisista yrityksistä huolimatta Lontoon pommituksen aikana toisessa maailmansodassa. Kokonaan se valmistui viimein vuonna 1945.

Alkuperäisen sillan graniittikivet tuotiin eripuolelta brittiläistä kansainyhteisöä. Kahta tällaista kiveä käytetään koristeena- ja muistomerkkinä Commonwealth Avenue Bridgellä Canberrassa, Australiassa. Alkuperäisiä kiviä on käytetty myös Uudessa-Seelannissa Paddy the Wanderer -nimisen koiran muistomerkin rakentamiseen. Paddy-koira jätti merkkinsä historiaan ystävystyen Wellingtonin satamassa eläneiden ja työskennelleiden ihmisten kanssa elinvuosinaan 1928–1939 välillä. Muistomerkkiin kuuluu kivien lisäksi Paddyn pronssinen muotokuva ja juomakuppi.

### Georgi Markovin murha

Georgi Markov oli bulgarialainen kirjailija ja toisinajattelija, jonka KGB:n avustama Bulgarian salainen poliisi salamurhasi. 7. syyskuuta 1978 Markov ylitti Waterloon sillan mennäkseen joen toisella puolella olevalle bussipysäkille, kun ohikulkija tökkäsi häntä sateenvarjollaan reiteen. Mies pyysi kohteliaasti anteeksi ja käveli pois. Markov kertoi myöhemmin häntä hoitaneille lääkäreille, että mies oli puhunut ulkomaalaisella aksentilla.

Saman päivän illalla Markoville nousi korkea kuume. Hän kuoli tuskissaan kolme päivää myöhemmin. Ruumiinavauksessa lääkärit löysivät hänen jalastaan pienen platinasta tehdyn kuulan. Esinettä tutkittaessa siitä löytyi kaksi reikää, joissa oli jäänteitä myrkyllisestä risiinistä. Vuonna 2005 Bulgarian salaisen poliisin arkistoja vuosi lehdistölle ja Markovin murhaajaksi paljastui italialaissyntyinen tanskalainen Francesco Giullino, joka toimi tuolloin Bulgarian agenttina.

## Lähteet

## Aiheesta muualla

* Waterloon silta on tunnettu roolistaan elokuvassa Sumujen silta (*Waterloo Bridge*, 1940).
Lontoon sopimus (1867)

**Lontoon sopimus**, myös nimellä **Lontoon toinen sopimus** (, ) oli kansainvälinen sopimus, joka allekirjoitettiin 11. toukokuuta 1867. Sopimuksella oli merkittäviä seuraamuksia Luxemburgille ja tuon ajan Euroopan suurvalloille. Se takasi Luxemburgin neutraaliuden.

Sopimuksen tärkein kohta oli Alankomaiden ja Luxemburgin keskeisen liiton hyväksyminen. Sopimus selvitti Luxemburgin kriisiä, joka oli syntynyt kun keisari Napoleon III oli vaatinut Hollantia myymään Luxemburgin Ranskalle. Lisäksi Preussin täytyi vetää varuskuntansa Luxemburgista, jossa se oli ollut sitten vuoden 1815 Wienin kongressin.

Allekirjoittajamaat olivat Itävalta, Belgia, Ranska, Italia, Luxemburg, Alankomaat, Preussi, Venäjä ja Yhdistynyt kuningaskunta.

## Katso myös
*Lontoon sopimus (1839)
Hans-Jürgen von Arnim

**Hans-Jürgen Bernhard Theodor von Arnim** (4. huhtikuuta 1889 Ernsdorf, Sleesia – 1. syyskuuta 1962 Bad Wildungen, Hessen) oli saksalainen kenraalieversti toisen maailmansodan aikana.

Arnim liittyi upseerioppilaaksi keisarillisen Saksan armeijan jalkaväkeen vuonna 1907. Ensimmäisen maailmansodan aikana hän palveli rintamaupseerina sekä länsi- että itärintamalla haavoittuen taistelussa kesällä 1916.

Sodan jälkeen Arnim jäi Weimarin tasavallan armeijaan Reichswehriin. Natsien valtaannousun jälkeen Arnim ylennettiin everstiksi 1934. Kenraalimajuriksi hänet ylennettiin 1938.

Toisen maailmansodan puhjettua Arnim johti 52. jalkaväkidivisioonaa sekä Puolan offensiivissa että taistelussa Ranskasta. Pohjois-Afrikan taisteluissa hän toimi aluksi XXXIX panssariarmeijakunnan komentajana Erwin Rommelin alaisena. Arnim ylennettiin kenraalieverstiksi 4. joulukuuta 1942. Keväällä 1943 taistelujen loppuvaiheessa Arnim komensi Saksan Afrikan armeijaryhmää, kunnes liittoutuneet löivät saksalaisten joukot Tunisiassa. Arnim jäi brittien sotavangiksi ja vapautui vasta sodan jälkeen heinäkuussa 1947.

## Aiheesta muualla
* Axis Biography Research
* Generals.dk
Bentonin piirikunta (Minnesota)

**Bentonin piirikunta**  sijaitsee Yhdysvaltojen Minnesotan osavaltion itäosassa. Vuoden 2010 väestönlaskennassa siellä oli 38&nbsp;451 asukasta. Piirikunta perustettiin 27. lokakuuta 1849 ja on saanut nimensä Thomas Hart Bentonin, joka oli Missourin senaattori vuosina 1821–1851, mukaan.

## Lähteet
Big Stonen piirikunta

**Big Stonen piirikunta**  sijaitsee Yhdysvaltojen Minnesotan osavaltion länsiosassa. Vuoden 2010 väestönlaskennassa siellä oli 5&nbsp;269 asukasta. Piirikunta perustettiin 20. helmikuuta 1862 ja on saanut nimensä Big Stone Laken mukaan.

## Lähteet
Brownin piirikunta (Minnesota)

**Brownin piirikunta** sijaitsee Yhdysvaltojen Minnesotan osavaltion eteläosassa. Vuoden 2010 väestönlaskennassa siellä oli 25&nbsp;893 asukasta. Piirikunta perustettiin 20. helmikuuta 1855 ja on saanut nimensä Joseph Renshaw Brownin, kauppiaan, poliitikon ja intiaaniagentin, mukaan.

## Lähteet
Carltonin piirikunta

**Carltonin piirikunta**  sijaitsee Yhdysvaltojen Minnesotan osavaltion itäosassa. Vuoden 2010 väestönlaskennassa siellä oli 35&nbsp;386 asukasta. Osa Fond du Lacin intiaanireservaatista sijaitsee piirikunnan alueella. Piirikunta perustettiin 23. toukokuuta 1857 ja on saanut nimensä Reuben B. Carltonin, yhden alueen ensimmäisistä siirtolaisista, mukaan.

## Lähteet

## Kuvia

File:Shaw Memorial Library.jpg|Shaw Memorial Library -kirjasto
Natriumhydridi

**Natriumhydridi** (NaH) on natriumin ja vedyn muodostama ioniyhdiste. Natriumhydridiä käytetään muun muassa orgaanisen kemian synteesireaktioissa.
__NOTOC__
## Ominaisuudet
Natriumhydridi on huoneenlämmössä valkoista tai harmaata kiteistä massaa. Se on liukenematon useimpiin liuottimiin kuten eettereihin, hiilivetyihin, amiineihin ja ammoniakkiin. Aine hajoaa sitä kuumennettaessa, kun lämpötila nousee 225 celsius-asteeseen . Veden kanssa reagoidessaan natriumhydridi muodostaa natriumhydroksidia ja vetykaasua.

## Valmistus
Natriumhydridiä voidaan valmistaa suoraan natriumin ja vedyn välisellä reaktiolla. Natriumhydridiä on myös mahdollista valmistaa natriumkloridin elektrolyysin yhteydessä lisäämällä vetyä katodille.

## Käyttö
Orgaanisessa kemiassa natriumhydridiä käytetään protonin vastaanottajana kondensaatio- ja alkylaatioreaktioissa. Sitä voidaan käyttää myös polymeraatioreaktioiden katalyyttinä.

Natriumhydridiä käytetään myös valmistettaessa natriumborohydridiä.

## Turvallisuus
Natriumhydridi on erittäin vahva emäs. Aineen joutuessa kosketuksiin ihon tai silmien kanssa seurauksena on vakavia syövytysvammoja. Aineen nieleminen voi olla jopa hengenvaarallista.

## Lähteet
Beckerin piirikunta

**Beckerin piirikunta** sijaitsee Yhdysvaltojen Minnesotan osavaltion länsiosassa. Vuonna 2000 siellä oli 32&nbsp;540 asukasta. Osa White Earthin intiaanireservaattia sijaitsee piirikunnan alueella. Piirikunta perustettiin 18. maaliskuuta 1858, ja se on saanut nimensä prikaatikenraali George Loomis Beckerin mukaan. Becker oli yksi kolmesta ensimmäisestä kongressiin valitusta Minnesotan tultua osavaltioksi, mutta koska Minnesotasta voitiin lähettää vain kaksi edustajaa valittiin Becker jäämään pois, mutta hänelle luvattiin, että hänen mukaansa nimetään piirikunta.

## Uskonto
Vuonna 2010 piirikunnan asukkaista eli 10 680 ei kuulunut mihinkään tuolloin tutkituista 236 uskonnollisesta yhteisöstä. Tähän lukuun sisältyvät eivät kuitenkaan ole välttämättä ateisteja ja osa saattaa kuulua sellaisiin uskonnollisiin yhteisöihin, jotka eivät esiintyneet tutkimuksessa. Toiseksi suurin ryhmä olivat niin sanotut päälinjan protestantit, joita oli 7 474. Katolisia oli 7 400, muodostaen kolmanneksi suurimman ryhmän. Evankelikaalisia protestantteja oli 6 732, muihin uskontoihin kuului 218 henkeä.

Vuonna 2010 suurimmat uskonnolliset yhteisöt olivat katolinen kirkko 7 400 jäsenellä, Amerikan evankelisluterilainen kirkko (ELCA) 6 541 jäsenellä ja Missouri-synodi 3 066 jäsenellä.

## Lähteet

## Aiheesta muualla
Beltramin piirikunta

**Beltramin piirikunta** () sijaitsee Yhdysvaltojen Minnesotan osavaltion pohjoisosassa. Vuoden 2010 väestönlaskennassa siellä oli 44&nbsp;442 asukasta. Osa Leech Laken ja Red Laken intiaanireservaateista sijaitsee piirikunnan alueella. Piirikunta perustettiin 28. helmikuuta 1866 ja on saanut nimensä Giacomo Constantino Beltramin, italialaisen tutkimusmatkailijan joka etsi Mississippijoen alkulähdettä, mukaan.

## Lähteet
Artikla

**Artikla** (, pikku jäsen, nivel) on joidenkin valtioiden lain, kansainvälisen sopimuksen tai Euroopan unionin säädöksen osa, jonka avulla kirjoituksen sisältö jakaantuu jäsennystä selventäviin alaosastoihin. Suomen lainsäädännössä artiklan vastineena on pykälä. EU:n säädösten artiklat jakaantuvat yhdestä tai useammasta tekstikappaleesta muodostuviin numeroituihin kohtiin. Suomalaisten valtiosopimusten artiklat jakautuvat kappaleisiin. Artiklat numeroidaan arabialaisin tai roomalaisin numeroin. Säädöksissä ja oikeustieteellisissä kirjoituksissa numeron yhteydessä ei käytetä pistettä.

## Katso myös
* Lainkohta

## Lähteet
* Iso tietosanakirja, WSOY 1995
* Encyclopædia iuridica fennica, Suomalainen Lakimiesyhdistys 1997, , osa V palstat 538–539
Mustionjoki

**Mustionjoki** () eli **Karjaanjoki** () on joki Karjaan ja Pohjan entisissä kunnissa Uudellamaalla. Joki halkoo Mustion ruukkialuetta. Se on Suomenlahteen laskevan Karjaanjoen vesistön lasku-uoma.

Karjaan taajaman läpi kulkevasta joen osasta käytetään nimeä Landsbroström. Karjaalla on Pumppulahti, jossa joki tekee jyrkän mutkan. Nimeä Karjaanjoki käytetään myös Karjaanjoen vesistön pohjoisesta latvahaarasta, joka saa alkunsa Karkkilan Pyhäjärvestä ja laskee Vihdin Vanjärven kautta Hiidenveteen Vihdissä. Vihdin alueella sen rinnakkaisnimenä on **Vanjoki**.

Suomen luonnonsuojeluliiton mukaan Mustionjoki on Etelä-Suomen tärkein simpukkajoki. Joessa elävät uhanalaiset jokihelmisimpukka ja vuollejokisimpukka. Mustionjoen simpukkakantoja alettiin elvyttää vuonna 2009 Suomen luonnonsuojeluliiton Ekoenergia-merkin sekä sähköyhtiö Fortumin tuella.

Karjaanjoen vesistön alajuoksulla, eli Lohjanjärven ja meren (Pohjanpitäjänlahden) välisessä Mustionjoessa on neljä vesivoimalaa, jotka ovat ylhäältä alajuoksulle päin mentäessä  nimeltään: Mustionkoski (Fabriksfallet), Peltokoski (Åkerfors), Billnäs (Mustionjoen museovoimala) ja Åminnefors.

## Lähteet
### Viitteet

## Aiheesta muualla
*Karisån/Svartån Life-projektet Luonnonsuojeluhankkeen sivusto 
*Suomen luonnonsuojeluliiton ja Ekoenergian Mustionjoki-sivusto 
*
*Mustionjoki (ymparisto.fi)
*”Ekovoimala” pysäyttää lohen kutuaikeet (yle.fi)
*Pato tukkii meritaimenten tien (hs.fi)
## Aiheesta muualla
*
Carl Henrik Wrede

**Carl (Callo) Henrik Wrede** (9. lokakuuta 1890 Villikkala, Elimäki – 30. huhtikuuta 1924 Helsinki) oli suomalainen kuvanveistäjä.

Wreden vanhemmat olivat metsähallituksen ylijohtaja, vapaaherra Carl Ernst Wrede ja Sigrid Naëma Maria Schulman. Hän kävi oppikoulua kahdeksan luokkaa ja opiskeli sitten Suomen taideyhdistyksen piirustuskoulussa 1911–1912. Wrede opiskeli kuvanveistoa Auguste Rodinin ja Antoine Bourdellen johdolla Académie de la Grande Chaumièressa Pariisissa 1912–1913 sekä myöhemmin Roomassa 1919–1920. Hän osallistui Suomen sisällissotaan Helsingin suojeluskunnan ja saksalaisten joukoissa.

Wrede teki Roomassa asuessaan rintakuvan paavi Benedictus XV:stä (1854–1922). Veistos on nykyisin Vatikaanin kokoelmissa. Wrede kuoli 1924 aivokalvontulehdukseen. Hänen veistoskokoelmansa on nykyisin esillä Anjalan kartanomuseossa.

## Teoksia
* *[[Walter Runeberg]]in muotokuva*
* *Monsignore von Herzogin muotokuva*
* *Paavi Benedietus XV:n rintakuva*
* *”Détresse de Satan” – Saatanan ahdistus*, ekspressiivinen veistos

## Lähteet
* Wikiaineisto: Kuka kukin oli 1961
* Suomen kuvataiteilijat-verkkomatrikkeli
* Kymenlaaksolaiset vaikuttajahahmot: Carl Henrik Wrede (viitattu 22.1.2009) 
* Museovirasto: Anjalan kartanomuseon näyttelyt (viitattu 22.1.2009)
Tallukka

**Tallukka** eli tallukas on etenkin Hämeessä ja Satakunnassa aiemmin käytössä ollut kankainen jalkine, jota pidettiin etenkin talvella. Jalkine ulottui aina nilkan yläpuolelle, usein puolisääreen. Tallukoita valmistettiin eri tavoin. Karkean sukan päälle voitiin ommella paksua verkaa tai sarkaa tai niitä voitiin valmistaa paksusta sarasta kengänteossa käytetyin menetelmin, jolloin niitä tukevoitettiin yhdensuuntaisin tikkauksin. Tallukan pohjana oli 4–6 kerrosta säkkikangasta pellavanyöreillä yhteen ommeltuina tai kiinteä huopa, jota suosittiin etenkin myöhemmällä ajalla. Myös konehihnaa käytettiin pohjan materiaalina. Lyhytvartisissa tallukoissa oli useimmiten samanlainen nauhoitus kuin kengissä, pitkävartiset valmistettiin huovikkaiden tavoin nauhattomiksi.

## Lähteet
* Uusi tietosanakirja, Tietosanakirja oy 1965
Joseph Höffner

**Joseph Höffner** (24. joulukuuta 1906 – 16. lokakuuta 1987) oli katolisen kirkon saksalainen pappi, joka toimi Kölnin arkkipiispana vuosina 1969–1987. Hän vetäytyi kuukautta ennen kuolemaansa, ja häntä seurasi Joachim Meisner. Hän oli kardinaali vuodesta 1969 ja osallistui siten vuoden 1978 kahteen konklaaviin. Hän toimi Saksan piispainkonferenssin puheenjohtajana vuosina 1976–1987.

Höffner vihittiin papiksi 30. lokakuuta 1932 ja piispaksi 14. syyskuuta 1962. Hän toimi Münsterin hiippakunnan piispana vuosina 1962–1969. Hänet julistettiin vuonna 2003 postuumisti vanhurskaaksi kansakuntien joukossa.

## Lähteet

## Aiheesta muualla
*Catholic-hierarchy.org: Joseph Cardinal Höffner
Narvikin rautatieasema

**Narvikin rautatieasema** (lyh. Nk, ) on rautatieasema Malmbanan-rautatien Norjan puoleisella osuudella, Ofotbanenilla. Liikennepaikka sijaitsee Ofotfjord-vuonon etelärannalla Narvikin keskustan tuntumassa 46,6&nbsp;metriä merenpinnan yläpuolella, 3,7&nbsp;kilometrin päässä Narvikin satamasta ja 1&nbsp;579,9&nbsp;kilometrin päässä Tukholman keskusrautatieasemalta. Se avattiin liikenteelle vuonna 1902.

Narvik on henkilöliikenteen pääteasema. Sieltä on päivittäin suoria henkilöjunayhteyksiä Ruotsiin Kiirunaan ja Luulajaan, sekä suora yöjunayhteys Tukholmaan. Henkilöliikennettä hoitavat yhteistyössä SJ AB sekä Ofotbanen AS.

Yöjunayhteys Narvik–Tukholma on eräs Euroopan pisimpiä junayhteyksiä, sillä junan pääteasemien välinen etäisyys on 1&nbsp;579,9&nbsp;kilometriä. *Norrlandståget* lähtee Tukholmasta kuuden jälkeen illalla ja saapuu Narvikiin puoli yhden jälkeen seuraavana päivänä. Junamatkaa on kuvailtu *varmasti yhdeksi valloittavimmista junalla tehtävistä matkoista Euroopassa*.


Tiedosto:Malmtog i Narvik 1906.jpeg|Höyryvetoinen malmijuna Narvikissa vuonna 1906.


## Lähteet

## Aiheesta muualla
* Jernbaneverkets stasjonsoversikt: Narvik  
* Norsk Jernbaneklubbs stasjonsdatabase
Arthur Askey

**Arthur Bowden Askey** (6. kesäkuuta 1900 Liverpool – 16. marraskuuta 1982 Lontoo) oli englantilainen koomikko ja näyttelijä. 

Askey aloitti uransa varietee-esiintyjänä vuonna 1924. Hänen elokuvadebyyttinsä tapahtui 1937 elokuvassa *Calling All Stars*. Suuren yleisön tietoisuuteen Askey tuli 1938 alkaneen ja viisi esityskautta kestäneen radiosarjan *Band Wagon* myötä. Askey esiintyi televisiossa, elokuvissa ja näyttämöllä, kunnes hänen jalkansa jouduttiin amputoimaan verenkierto-ongelmien takia.

## Lähteet
Carl Wilhelms

**Carl Wilhelm Wilhelms** (vuoteen 1920 **Svensson**; 20. lokakuuta 1889 Pietari – 16. elokuuta 1953 Helsinki) oli suomalainen kuvanveistäjä.

## Ura
Carl Wlhelmsin vanhemmat olivat insinööri Johan Alfred Svensson ja Anna Lovisa Malén. Isänsä kuoltua hän joutui lopettamaan oppikoulun 4. luokalta varojen puutteen takia 1904. Wilhelms työskenteli sitten konttoriharjoittelijana ja opiskeli aluksi iltaisin ja myöhemmin kokopäiväisesti Taideteollisessa keskuskoulussa 1907–1912. Sen jälkeen hän opiskeli Möller-Jensenin koulussa Kööpenhaminassa 1912–1913 ja Antoine Bourdellen johdolla kuvanveistoa Pariisissa 1920–1921.

Wilhelms suunnitteli aluksi muun muassa huonekaluja ja ryijyjä. Kuvanveistäjän uransa hän aloitti vasta 31-vuotiaana. Wilhelmsin veistokset olivat tyyliltään naturalistisia ja klassisia, mutta 1940-luvulta alkaen niihin tuli sulavaa plastillisuutta. Wilhelms tunnetaankin erityisesti hänen 1940-luvulla tekemistään naisaiheisista pienoisveistoksista. Wilhelms alkoi saada mainetta Suomessa vasta, kun hänen teoksiaan oli ollut esillä Oslossa 1946 pidetyssä Pohjoismaisessa näyttelyssä.

Wilhelms opetti Viipurin taiteenystäväin piirustuskoulussa 1915–1917. Hän toimi Suomen kuvanveistäjäliiton sihteerinä 1923–1925 ja oli liiton johtokunnan jäsen vuodesta 1944.

Carl Wilhelms oli naimisissa näyttelijä Ella Erosen kanssa 1928–1935; heillä oli yksi tytär. Liitto päättyi avioeroon.

## Teoksia
* Elinkeinoja kuvaavat korkokuvat. Eduskuntatalo, Helsinki. 1931
* *Pietarin kalansaalis*, kaakelireliefi. Meritullin seurakuntatalo, Kruununhaka, Helsinki. 1951
* Kuhmoisten sankaripatsas, 1949
* Espoon tuomiokirkon sankarimuistomerkki, 1950

### Valokuvia julkisista taideteoksista

Tiedosto:Kuhmoinen sankarimuistomerkki.JPG|*Sankarihautojen muistomerkki*, 1949, Kuhmoinen.
Tiedosto:Espoon sankaripatsas by C Wilhelms.JPG|*Sankarimuistomerkki*, 1950, Espoo.
Tiedosto:Espoon sankarihaudat ja mm.JPG|Yleiskuva Espoon tuomiokirkon sankarihautausmaasta, yleissuunnitelma Rafael Blomstedt.
Tiedosto:Carl Wilhelms Pietarin kalansaalis 1951.jpg|*Pietarin kalansaalis*, 1951, Helsinki.
Tiedosto:Von Wintherin ml.JPG|*Gustaf von Wintherin muistolaatta*, 1951, Helsinki.


## Palkinnot
* Tunnustuspalkinto valtion taidekilpailussa 1927
* I palkinto Aleksis Kiven patsaskilpailussa 1928

## Lähteet
* 
* Wikiaineisto: Kuka kukin oli 1961.
* 
* Helsingin julkiset veistokset: Pietarin kalansaalis 
* Suomen sotamuistomerkit.  Tammenlehvän Perinneliitto.

### Viitteet

## Aiheesta muualla
*
Hermann Josef Spital

**Hermann Josef Spital** (31. joulukuuta 1925 – 10. tammikuuta 2007) oli katolisen kirkon saksalainen pappi. Hänet vihittiin papiksi 6. elokuuta 1952, sitten piispaksi 14. joulukuuta 1980. Hänet nimitettiin vuonna 1980 Münsterin hiippakunnan apulaispiispaksi ja Abbir Germanicianan titulaaripiispaksi.

Vuonna 1981 Spitalista tuli Trierin hiippakunnan piispa, jona hän toimi vuoteen 2001. Hän sai Großes Bundesverdienstkreuzin ja Großes Verdienstkreuz mit Sternin. Hänelle myönnettiin myös Franz-Weißebach-Preis.

## Aiheesta muualla
* Catholic-hierarchy.org: Bishop Hermann Josef Spital
Legio I Illyricorum

**Legio I Illyricorum** () oli roomalainen myöhäisen keisariajan legioona, jonka Aurelianus perusti joko vuonna 272 ennen Palmyran sotaretkeä, tai heti sen jälkeen seuraavana vuonna. Legioonan nimen perusteella se oli värvätty illyrialaisista sotilaista. Heti Palmyran kukistumisen jälkeen se asettui lähelle Palmyran kaupunkia. Leirin rauniot on löydetty.

Legio I Illyricorumin ja Legio III Gallican sotilaista koostuva yksikkö palveli Egyptissä vuosina 315-316. Vastaavanlainen osasto oli myös Syenessä Etelä-Egyptissä. Osaston komentaja oli näinä vuosina eräs Victorinus.

Legioona pysyi vielä Palmyran lähellä 400-luvulle asti, minkä jälkeen se katoaa lähteistä.

## Lähteet
*
Hubert Brandenburg

**Hubert Brandenburg** (17. marraskuuta 1923 – 4. marraskuuta 2009) oli katolisen kirkon saksalainen pappi. 

Brandenburg syntyi Osnabrückissä ja sai pappisvihkimyksensä 20. joulukuuta 1952. Hänet vihittiin piispaksi 26. tammikuuta 1975. Hän oli saanut 12. joulukuuta 1974 nimitykset Osnabrückin hiippakunnan apulaispiispaksi ja Strathernian titulaaripiispaksi. 21. marraskuuta 1977 hänet nimitettiin Tukholman katolisen hiippakunnan piispaksi, jona hän toimi marraskuuhun 1998. 

Brandenburgia seurasi Tukholman piispana Anders Arborelius.

## Aiheesta muualla
* Catholic-hierarchy.org: Bishop Hubert Brandenburg
Reinhard Lettmann

**Reinhard Lettmann** (9. maaliskuuta 1933 – 16. huhtikuuta 2013) oli katolisen kirkon saksalainen pappi. Hänet vihittiin papiksi 21. helmikuuta 1959, sitten piispaksi 24. helmikuuta 1973. Hänestä tuli vuonna 1973 Münsterin hiippakunnan vihkipiispa ja Rotarian titulaaripiispa.

Lettmann nousi vuonna 1980 Münsterin piispaksi. Hän jäi eläkkeelle 28. maaliskuuta 2008.

## Aiheesta muualla
* Catholic-hierarchy.org: Bishop Reinhard Lettmann
Legio IIII Martia

**Legio IIII Martia** (*Sodanjumala [[Mars (jumala)|Marsille]] omistettu legioona*) oli roomalainen myöhäisen keisariajan legioona, jonka perusti luultavasti keisari Aurelianus 270-luvulla. Toinen mahdollinen perustaja on Diocletianus.

Legioona mainitaan myös *[[Notitia Dignitatum]]issa*, luettelossa, johon oli merkitty kaikki Rooman armeijan yksiköt ja upseerit 300-luvun lopulla ja 400-luvun alussa. Sen mukaan Legio IIII Martia oli tuolloin Arabian provinssissa Betthorusissa (Lajjun).

## Lähteet
*
*Romanarmy.com: Legio IIII Martia
Rubellius Plautus

**Gaius Rubellius Plautus** (33-62) oli roomalainen poliitikko ja keisari Neron poliittinen vihamies. Ajatusmaailmaltaan Plautus oli stoalainen. Hän on yksi kolmesta Neron murhauttamasta ”stoalaisesta marttyyristä” Thrasea Paetuksen ja Barea Soranuksen ohella. He kaikki olivat Musonius Rufuksen oppilaita.

## Elämä

### Sukutausta

Plautus oli äitinsä Julian kautta sukua Juliusten-Claudiusten dynastialle. Hän oli Drusuksen, Tiberius Caesarin ainoan pojan, lapsenlapsi ja Tiberiuksen ja hänen veljensä Drusuksen lapsenlapsen lapsi. Iso-isoäitiensä Vipsania Agrippinan ja Antonia minorin kautta hän oli sukua myös Marcus Vipsanius Agrippalle ja Marcus Antoniukselle, mutta ei Augustukselle. Hän oli Octavia minorin, joka oli sukua Julius Caesarille, jälkeläinen.

Plautuksen isä oli Gaius Rubellius Blandus. Tämän suku oli kotoisin Tiburista ja kuului equites-luokkaan. Julia oli aiemmin ollut naimisissa serkkunsa Nero Caesarin kanssa, ja Rubellius Blandus oli hänen toinen miehensä.

Vuosien 43 ja 45 välillä Juliasta tuli keisarinna Valeria Messalinan juonittelujen viaton uhri. Eräs syy saattoi olla se, että Messalina näki nuoren Plautuksen uhkana pojalleen Britannicukselle. Keisari Claudius ei suojellut sukulaistaan, ja Julia teloitettiin. Hänet tunteneet ihmiset kuitenkin tiesivät hänet hyveelliseksi.

Plautus nai Antistia Pollittan, Lucius Antistius Vetuksen tyttären. Heidän lastensa nimiä ei tiedetä. Yksikään heistä ei selvinnyt Neron puhdistuksista vuonna 66.

### Neron kateus

Junia Silana, keisarinna Agrippina nuoremman kilpailija ja Messalinan rakastajan entinen vaimo, syytti vuonna 44 Agrippinaa suunnitelmasta syöstä keisari Nero vallasta ja sijoittaa Plautus valtaistuimelle. Nero ei tehnyt tuolloin vielä mitään, mutta ajan kanssa hänen suhteensa Silanaan lämpeni, kun taas suhde hänen äitiinsä huononi. Vuonna 60 nähtiin komeetta, ja juorut Neron kukistumisesta ja Plautuksen noususta valtaistuimelle kasvoivat. Nero ajoi Plautuksen perheineen maanpakoon Asia Minoriin.

Sukutaustan lisäksi Neron kateutta lietsoi Plautuksen korkea stoalainen moraali, jonka Nero näki suorana loukkauksena itselleen. Plautus vetäytyi julkisesta elämästä, mutta se ei estänyt häntä koskevia huhupuheita. Vuonna 62 Plautuksen huhuttiin suunnittelevan vallankaappausta itäisen armeijan voitokkaan komentajan Gnaeus Domitius Corbulon kanssa. Nero määräsi Plautuksen teloitettavaksi. Hänen päänsä tuotiin Roomaan. Nero pilkkasi, kuinka kauhea Plautuksen pitkä nenä on.

Samoihin aikoihin Nero vangitsi myös Musonius Rufuksen. Vuonna 66 teloitettiin Plautuksen leski, lapset ja appi. Samoin Nero alkoi vainota tämän ystäviä Thrasea Paetusta ja Barea Soranusta.

## Lähteet

* Tacitus: *Annals* 15-16.

### Viitteet
Collide

**Collide** on vuonna 1992 perustettu yhdysvaltalainen industrial rock/darkwave -yhtye. Se on ottanut vaikutteita trip hopista, darkwavesta, teknosta ja Lähi-idän musiikista. Yhtyeen musiikkia on kuvailtu kieroutuneeksi versioksi *[[Tuhat ja yksi yötä|Tuhannen ja yhden yön tarinoista]]*.

## Yhtyeen live-jäsenet
*Scott Landes (kitara)
*Rogerio Silva (kitara)
*Chaz Pease (rummut) 
*Kai Kurosawa (warr-kitara / bassokitara)

## Albumit

### Yhteisjulkaisut [[Dean Garcia]]n ja [[The Secret Meeting]]in kanssa

## Aiheesta muualla
*Yhtyeen kotisivu
* 
*Noiseplus Music
Immaen taistelu

**Immaen taistelu** käytiin roomalaisten ja palmyralaisten joukkojen välillä kesällä 272 Immaessa, lähellä Antiokiaa muinaisessa Syyriassa nykyisen Turkin alueella. Roomalaisten joukkojen komentaja oli keisari Aurelianus ja palmyralaisia johtivat kuningatar Zenobia ja hänen kenraalinsa Zabdas. Taistelussa roomalaisten kevyt ratsuväki kukisti palmyralaisen raskaan ratsuväen.

Taistelu osoitti Aurelianuksen taitavuuden ja kokemuksen taktikoijana ja ratsuväenkomentajana.

## Taustaa
Rooman keisari Aurelianus oli keväällä 272 lähtenyt Byzantionista Vähään-Aasiaan suuren sotajoukon kanssa, tavoitteenaan valloittaa takaisin palmyralaisten hallitsemat Vähän-Aasian, Syyrian ja Egyptin provinssit. Vähän-Aasian valloitus sujui helposti, ja monet kaupungit avasivat ovensa roomalaisille. Kesällä Aurelianus saapui lähelle Antiokiaa, joka oli myös yksi sotaretken päätavoitteista.

## Ennen taistelua
Zenobia ja hänen kenraalinsa Zabdas päättivät luopua Vähästä-Aasiasta ja kohdata roomalaisten armeija Antiokiasta pohjoiseen olevan järven länsipuolen tasangolla, joka sopi erityisen hyvin palmyralaiselle raskaalle katafraktiratsuväelle (*cataphractarii* tai *clibinarii*).

Kun Aurelianus sai tietää palmyralaisten ryhmittäneen armeijansa Antiokian ja hänen joukkojensa väliin, Aurelianus päätti olla tekemättä suoraa hyökkäystä vihollisen asemiin. Sen sijaan hän päätti koukata palmyralaisten sivustaan ja hyökätä idästä päin. Roomalaiset voisivat tällöin yllättää vihollisen, joka odotti Aurelianuksen hyökkäävän luoteesta. Lisäksi roomalaiset katkaisisivat vihollisen perääntymisreitin itään, ja mahdollisesti myös etelään, jos he pääsisivät Antiokiaan asti. Itäinen reitti oli myös paljon vaikeakulkuisempaa palmyralaiselle ratsuväelle.

Zabdas sai kuitenkin pian tietää roomalaisten liikkeistä. Hän tajusi, että hänen täytyi katkaista roomalaisten tie järven itäpuolella olevalla tasangolla, ennen kuin roomalaiset pääsisivät etelämpänä oleville vuorille, missä maasto oli paljon epäedullisempaa palmyralaiselle ratsuväelle. Zabdas lähetti suuren osan ratsuväestään tukkimaan tien etelään.

## Taistelu
Kun Aurelianus huomasi, että palmyralainen ratsuväki oli ehtinyt roomalaisten edelle, hän päätti ettei käyttäisi jalkaväkeään vihollista vastaan. Sen sijaan hän otti kevyesti aseistetun ratsuväkensä ja komensi nämä rynnäköimään kohti vihollista, mutta kääntymään sitten takaisin teeskennellen pakoa. Tämä onnistui, ja palmyralaisten ratsuväki lähti ajamaan roomalaisia takaa. Takaa-ajo jatkoi useita kilometrejä, kunnes palmyralaiset alkoivat väsymään kovassa helteessä ja haarniskoidensa painon alla. Roomalaiset kääntyivät tällöin takaisin ja hyökkäsivät vihollisen ratsuväen kimppuun. Taistelusta tuli lopulta verilöyly, ja palmyralaiset kärsivät suuria tappioita. Jotkut tallautuivat omien tai vihollisten hevosten alle, ja vain muutamat pääsivät pakoon Antiokiaan.

## Taistelun jälkeen
Roomalaiset olivat aiheuttaneet vakavan tappion palmyralaisille, ja kuningatar Zenobialla ei ollut muuta vaihtoehtoa kuin luopua Antiokiasta. Myöhemmin roomalaiset kukistivat Palmyran armeijan uudelleen Emesan luona.

## Lähteet
*

### Viitteet